(1644) in dit teghenwoordighe niet min stichtelycke Exempelen vinden sult als ghy in ' t voorgaende ghevonden hebt .Maer dat elcken een begeerlijckheydt hebbende om te ondersoecken wat dit in hem - selven bevaet , soo hebben wy dit te saemen vergadert ende ghevoeghelijcken in orden ghestelt , ende dat in sulcker voeghen , ghelijck als eenen Hovenier verçierende sijnen Hoff met veelderley Kruyden , de eene tot behoeffelijckheydt in spyse , ende de andere tot Medecyne , ende behoudinghe van des Menschen krancke ende swacke Leden ; hebbende daer beneven eenen Lust - hoff vol wel - rieckende Bloemkens van verscheydenen Couleure , aerdt ende conditie , lieffelijck ende bevallijck staende in des Menschen ooghen ; nu de ghenegentheydt van die hun hier inne moghen zijn vermakende , is te groot , begheerende te pluc - ken het ghene hun nae ' t ghesichte der ooghen best bevalt , niet eens trachtende nae ' t ghene dat moghelijck met meerder eeren tot nut soude mogen gepluckt worden , te weten , het ghene den Mensche soude moghen houden in langhduerighe ghesontheydt , ofte ter contrarie , hem soude moghen doen komen in een seer swaere melancolye ende vernietinghe zijns levens , daerom en dientmen niet sonder achterdencken in sulcken Lusthoff hem te gaen vermaecken , ofte ten zy datmen met voorbedachten raedt wel overlegghe wat aldernutst ende bequaemst ware , om van alle dese cierlijcke Kruyden ende Bloemen te plucken , het zy om het leven te behouden , ofte te verliesen : Alsoo sal uwer E .beminde Leser dit tegenwoordighe dienen als een Tresoor met verborghen schatten , in hem besluytende vele goede exempelen , oock wel schadelycke , voor dien diese niet te recht nae en volghen , daerom soo uwer E .